**SZABÁLYZAT**

**A VAJDASÁG AUTONÓM TARTOMÁNYI KÖZÉPISKOLÁS**

**TANULÓK UTAZÁSI KÖLTSÉGTÉRÍTÉSÉNEK**

**FELTÉTELEIRŐL**

**1. szakasz**

Ez a szabályzat rendelkezik a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Tartományi Titkárság) költségvetési eszközeinek a vajdasági községek és városok számára a középiskolás tanulók Vajdaság autonóm tartományi városközi utazási költségtérítése céljából történő felosztásának módjáról, feltételeiről és mércéiről.

**2. szakasz**

Városközi közlekedésnek számít ezen szabályzat értelmében a helyközi, peremvárosi és helyi közlekedés.

Városközi, illetve helyközi szállításnak számít ezen szabályzat értelmében a középiskolás tanulóknak két község, illetve város települései közötti szállítása.

Peremvárosi, illetve helyi szállításnak számít ezen szabályzat értelmében a középiskolás tanulóknak a község, illetve a város területén levő két település közötti szállítása.

**3. szakasz**

A jelen szabályzat 1. szakaszában említett eszközök felosztása Vajdaság Autonóm Tartomány költségvetésének a Tartományi Titkárság külön költségvetési fejezetében biztosított rendelkezésre álló eszközökkel összhangban történik.

**4. szakasz**

Jelen szabályzat értelmében, a Vajdaság autonóm tartományi községek és városok jogosultak az eszközök felosztásában való részvételre.

**5. szakasz**

Az eszközök odaítélése azoknak a középiskolás tanulóknak az utazási költsége részfinanszírozására történik, akik naponta városközi közlekedéssel utaznak lakhelyükről az iskolába és vissza.

**6. szakasz**

Az eszközök odaítélése a Tartományi Titkárság pénzügyi tervével és a Vajdaság Autonóm Tartomány költségvetéséről szóló határozattal összhangban meghirdetett pályázat útján történik (a továbbiakban: pályázat).

Az eszközök egy részét - rendkívüli, előre nem látott helyzetek esetén - a tartományi oktatási, jogalkotási, közigazgatási és nemzeti kisebbségi – nemzeti közösségi titkár (a továbbiakban: tartományi titkár) pályázat meghirdetése nélkül is odaítélheti, a Vajdaság Autonóm Tartomány költségvetéséről szóló határozattal összhangban.

**7. szakasz**

A pályázati kérelmet írásban, a Tartományi Titkárság honlapján közzétett egységes formanyomtatványon kell benyújtani, amelynek tartalmaznia kell a rendeltetés rövid leírását, a városközi utasszállításban résztvevő diákok számát, az utazási költségtérítés teljes összegét, a Tartományi Titkárságtól igényelt eszközök összegét, a költségtérítés tanulónkénti havi összegét.

A pályázati kérelemhez mellékelendő szükséges dokumentumokat a Tartományi Titkárság határozza meg pályázatonként.

**8. szakasz**

A tartományi titkár a Vajdaság autonóm tartományi középiskolások utazási költségtérítésének részfinanszírozására vonatkozó pályázatok lebonyolítására bizottságot alakít (a továbbiakban: bizottság).

A bizottság megvitatja a benyújtott pályázati kérelmeket.

A bizottság megállapítja a pályázati feltételek teljesítését.

A pályázati kérelmek megvitatását követően, a bizottság összeállítja az eszközök odaítélésére vonatkozó, indokolással ellátott javaslatot az eszközök odaítélésére, és azt megküldi a tartományi titkárnak.

**9. szakasz**

A tartományi titkár áttekinti a bizottság javaslatát, és határozattal dönt az eszközök elosztásáról a felhasználók javára.

A jelen szakasz 1. bekezdésében említett határozat végleges.

A jelen szakasz 1. bekezdésében említett határozat táblázatos kimutatásban tartalmazza az eszközök odaítélésére vonatkozó adatokat, és azt közzé kell tenni a Tartományi Titkárság honlapján.

A Tartományi Titkárság írásban tájékoztathatja a pályázókat a pályázati eredményekről.

**10. szakasz**

A jelen szabályzat 5. szakaszában említett rendeltetésre szánt eszközök összege a következő mércék szerint kerül meghatározásra:

1) a község/város naponta iskolába utazó középiskolásainak száma;

2) a megtett távolság;

3) a Vajdaság autonóm tartományi községnek, vagy városnak a Szerb Köztársaság Kormánya aktusával megállapított fejlettségi foka;

4) a községi/városi költségvetésből történő finanszírozás lehetősége.

**11. szakasz**

Az eszközöknek a jelen szabályzat 4. szakaszában jelölt felhasználók javára történő elosztása a jelen szabályzat 10. szakaszában tartalmazott mércék szerint történik.

Az 1) és 2) pontokban tartalmazott mércéket alkalmazva, a felhasználók határozzák meg a tanulók utazási költségtérítéséhez szükséges eszközök teljes összegét, havi, illetve éves szinten, a pályázati formanyomtatvány szerves részét képező táblázatban, azzal, hogy a költségek kiigazítása a 3) és 4) pontokban meghatározott mércék alkalmazásával történik.

Az eszközök felosztása a Vajdaság Autonóm Tartomány valamennyi községe és városa számára szükséges teljes összeghez viszonyított szükséges eszközök korrigált összegének százalékos részvétele alapján történik.

A 3) pontban szereplő mérce a Szerb Köztársaság Kormányának a község, vagy város fejlettségi szintjéről szóló aktusa alapján kerül meghatározásra. A fejlettségi szint szerint a felhasználók négy csoportba sorolhatók be:

• I. csoport – a köztársasági átlag felletti fejlettségi fokú helyi önkormányzatok,

• II. csoport – a köztársasági átlag 80%-100% közötti fejlettségi fokú helyi önkormányzatok,

• III. csoport – a köztársasági átlag 60%-80% közötti fejlettségi fokú helyi önkormányzatok,

• IV. csoport – a köztársasági átlag 60%-a alatti fejlettségi fokú helyi önkormányzatok.

A felhasználókra vonatkozó korrekciós szorzókat minden évben meg kell állapítani, a Szerb Köztársaság aktusával összhangban.

A 4) pontban szereplő mérce megállapítása a felhasználók által a községi/városi költségvetés (a tartományi költségvetés nélküli) eszközeiből elkülönített támogatás tanulónkénti összegére vonatkozó megküldött adatok alapján történik.

A korrekciós szorzószámok megállapítása a községi/városi költségvetésből elkülönített tanulónkénti támogatási eszközökkel összhangban történik, oly módon, hogy az a község/város kap magasabb szorzószámot, amely a saját költségvetéséből tanulónként több eszközt biztosít.

Ha a felhasználó a költségvetési tárgyévre szóló pályázati kérelmében feltüntetett saját eszközeinek teljes egészét nem a jelen szabályzat 1. bekezdésében említett rendeltetés szerint valósítja meg, a következő költségvetési évben a jelen szabályzat 1. bekezdésében említett rendeltetésre szolgáló eszközök felosztása során a tartományi titkár jogosult az eszközök értékének lecsökkentésére.

**12. szakasz**

A felhasználók javára a jelen szabályzat szerint felosztott eszközöket össze kell hasonlítani a pályázati kérelmekben igényelt eszközökkel. Azoknak a felhasználóknak, akik többet igényeltek a mércék alapján számukra megítélt összegnél, a mércék alapján megállapított összeget kell odaítélni, akik pedig a mércék alapján számukra odaítélt összegnél kisebb összegre pályáztak, a kért összeget kell megítélni.

A fennmaradó eszközöket újra fel kell osztani az odaítélt összegnél többet igénylő pályázók között.

Egy felhasználó javára legfeljebb az igényelt összeget lehet megítélni.

**13. szakasz**

A Tartományi Titkárság az eszközök odaítélésével kapcsolatos kötelezettséget szerződés alapján vállalja, a költségvetési rendszerről rendelkező törvénnyel összhangban.

**14. szakasz**

A felhasználó köteles az odaítélt eszközöket rendeltetésszerűen és jogszerűen használni, a fennmaradó eszközöket pedig visszafizetni Vajdaság AT költségvetésébe.

A felhasználó köteles az eszközök felhasználásáról beszámolót benyújtani, az eszközök rendeltetése megvalósítására megállapított határidőt követő legkésőbb 15 (tizenöt) napon belül, a felhatalmazott személyek által hitelesített vonatkozó dokumentumokkal egyetemben.

A felhasználó köteles az odaítélt eszközöket visszafizetni Vajdaság AT költségvetésébe, ha megállapítást nyer, hogy az odaítélt eszközöket nem rendeltetésszerűen használja.

Ha a felhasználó nem nyújtja be a jelen szakasz 2. bekezdésében említett beszámolót, elveszti a további programokra, illetve projektekre való pályázási jogosultságát.

Ha felmerül annak gyanúja, hogy az odaítélt eszközök felhasználása egyes esetekben nem rendeltetés szerint történt, a Tartományi Titkárság az eszközök rendeltetés szerinti és jogszerű használatának felülvizsgálatára irányuló eljárást indít, a költségvetési felügyeletre illetékes tartományi közigazgatási szervnél.

**15. szakasz**

Jelen szabályzat hatálybalépésének napján hatályát veszíti a Vajdaság autonóm tartományi középiskolás tanulók utazási költségtérítésének feltételeiről szóló szabályzat (Vajdaság AT Hivatalos Lapja, 39/15. szám).

**16. szakasz**

Jelen szabályzat a Vajdaság Autonóm Tartomány Hivatalos Lapjában való közzétételének napján lép hatályba, és közzé kell tenni a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság honlapján.